अब खबर ये आ रही है कि जेडीयू 2009 के फॉर्मूले पर ही 2019 का लोकसभा चुनाव लड़ना चाहती है. जबकि बीजेपी इस कंडीशन को मानने के मूड में नजर नहीं आ रही है. इसकी बड़ी वजह एनडीए के दूसरे गठबंधन भी हैं, जिन्होंने मोदी लहर में 2014 के चुनाव में उम्मीद से बेहतर प्रदर्शन किया था. पासवान की पार्टी ने 7 सीटों पर चुनाव लड़ा था और उसमें 6 सीटें जीत कर दिखाई थीं, जबकि उपेंद्र कुशवाहा ने 4 में तीन सीटें जीत ली थीं. ऐसे में पासवान एक बार फिर कम से कम 7 सीटें मिलने की उम्मीद कर रहे हैं.